সীতাকুন্ড সংবাদদাতা,বিডি নিউজ রিভিউজ ডটকমঃ সীতাকুন্ডের হাফিজ জুট মিলস ওয়ার্কার্স ইউনিয়ন(সি,বি,এ)’র নব নির্বাচিত কমিটির উদ্যেগে গত ৩মে শুক্রবার হাফিজ জুট মিলস ওর্য়ার্কাস ক্লাব প্রাঙ্গণে ৮ নং সোনাইছড়ি ইউনিয়ন পরিষদের নব নির্বাচিত চেয়ারম্যান ও মেম্বারদের এক সংবর্ধনার আয়োজন করা হয়।হাফিজ জুট মিলস ওয়ার্কার্স ইউনিয়ন সি,বি,এর সভাপতি নুর মোহাম্মদ মিলন এর সভাপতিত্বে এবং সি,বি,এ এর সাধারন সম্পাদক মো: দিদারুল আলম চৌধুরীর পরিচালনায় অনুষ্ঠিত উক্ত গণ সংবর্ধনা অনুষ্ঠানে প্রধান অতিথি হিসাবে উপস্হিত ছিলেন সীতাকুন্ড উপজেলা পরিষদের চেয়ারম্যান আলহাজ্ব এস,এম আল মামুন। অনুষ্টানে ৮ নং সোনাইছড়ি ইউনিয়নের নব নির্বাচিত চেয়ারম্যান মনির আহমেদ এবং সকল নির্বাচিত মেম্বারদেরকে গণ সংবর্ধনা দেওয়া হয়। উক্ত অনুষ্ঠানে বিশেষ অতিথি হিসাবে উপস্হিত ছিলেন সীতাকুন্ড উপজেলা আওয়ামীলীগ যুগ্ন সম্পাদক আ,ম,ম দিলশাদ,জাতীয় শ্রমিক ফেডারেশন চট্টগ্রাম জেলা সভাপতি এডভোকেট আবু হানিফ, শীতলপুর বহুমুখী উচ্চ বিদ্যালয়ের সভাপতি, আ:লীগ নেতা মাষ্টার জাকির হোসেন, সোনাইছড়ি ইউনিয়ন আ:লীগের সাবেক সভাপতি আলহাজ্ব সাহাব উদ্দিন, সীতাকুন্ড আ:লীগ সদস্য মোহাম্মদ ইসমাইল প্রমূখ। প্রধান অতিথি আলহাজ্ব এস,এম,আল মামুন বলেন,বর্তমান সরকার হচ্ছে শ্রমিকবান্ধব সরকার, শ্রমিকদের সুখে-দু:খে সরকার সব সময় পাশে আছে থাকবে। তিনি আসন্ন রমজানে শ্রমিকদের বেতন নিয়মিত প্রদান এবং ঈদের আগে শ্রমিকদের বেতন বোনাস প্রদানের জন্য সরকারের প্রতি দাবী জানান। এর আগে শ্রমিকদের এক বিজয় র্যালী ঢাকা-চট্টগ্রাম মহাসড়কে পদক্ষিণ করে এছাড়া রাতে এক মণোজ্ঞ সাংস্কৃতিক অনুষ্ঠানের আয়োজন করা হয়।